Nýár eða nýársdagur , einnig nefndur áttidagur eða áttadagur í fornum ritum , vegna þess að hann er áttundi dagur jóla , er 1. janúar ár hvert . Í vestrænni menningu er hann fyrsti dagur nýs almanaksárs á Gregoríska tímatalinu . Mjög breytilegt er og hefur verið um heim allan hvenær haldið er upp á áramót . Sem dæmi má nefna að Kínverjar hafa eigin áramót sem lúta allt öðrum reglum en hér á Vesturlöndum og einnig í Íslamska tímatalinu sem er annað en hið Gregoríska .